AIŠKINAMASIS RAŠTAS

Dėl Savivaldybės nekilnojamojo turto įsigijimo savikainos padidinimo

1. Parengto tarybos sprendimo projekto tikslai ir uždaviniai:

Molėtų rajono savivaldybės administracija 2020 m. įvykdė investicinį projektą „Mokslo paskirties – mokyklos pastato Molėtų raj. sav., Joniškis, Arino g. 14, kapitalinio remonto projektas“ (toliau – Projektas). Projekto įgyvendinimo metu atlikti esminio pagerinimo darbai už 261094,94 Eur: pakeisti langai, durys, apšiltintas stogas, renovuotas fasadas.

Parengto sprendimo projekto tikslas – padidinti pastato - mokyklos (unikalus Nr. 4400-0571-1011; įsigijimo savikaina – 505257,47 Eur), esančios Molėtų r. sav., Joniškyje, Arino g. 14, įsigijimo savikainą 261094,94 Eur esminio pagerinimo darbų įsigijimo verte.

1. Siūlomos teisinio reguliavimo nuostatos:

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas;

12-ojo viešojo sektoriaus ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr.1K-174, 32.1 punktas.

1. Laukiami rezultatai:

Projekto įgyvendinimo metu patirtos nekilnojamojo turto esminio pagerinimo išlaidos apskaitoje bus užregistruotos didinant atitinkamo ilgalaikio materialiojo turto įsigijimo savikainą.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Sprendimas parengtas vadovaujantis Molėtų rajono savivaldybės administracijos Buhalterinės apskaitos skyriaus pateiktais duomenimis dėl pastato – mokyklos, esančios Molėtų r. sav., Joniškyje, Arino g. 14, patirtų kapitalinio remonto išlaidų.